تورکیه‌-ده سون 24 ساعات عرضینده داها 22 نفر یئنی نوع کروناویروس‌دان (کووید-19) دونیاسینی دییشیب.
بو باره‌ده تورکیه-‌نین ساغلیق ناظیری فخرالدین قوجا بیلدیریب.
ناظیر بیلدیریب کی، کروناویروس‌دان اؤلن‌لرین عمومی سایی 5 مین 282 نفره چاتیب.
اونون سؤزلرینه گؤره، اؤلکه‌ده 1041 یئنی یولوخما حالی قئیده آلینیب، یولوخان‌لارین عمومی سایی 208 مین 938 نفره چاتیب.
ناظیر علاوه ائدیب کی، اؤلکه‌ده کروناویروس‌دان ساغالان‌لارین عمومی سایی سون گونده 2 مین 219 نفر اولماقلا 187 مین 511 نفر تشکیل ائدیر.
